text: Stadig nej til asyl-center i Esbjerg
  07 maj 2013 kl. 13.53
  Der blev ført en ophedet debat om menneskesyn, da Esbjerg Byråd i aftes debatterede sagen om et muligt asylcenter for 250 flygtninge i kommunen.
  Det borgerlige flertal i byrådet havde på forhånd sagt nej tak til asylcentret til Udlændingestyrelsen, hvilket vakte hård kritik fra den røde blok.
  Socialdemokraterne, SF og byrådets to løsgængere prøvede at omvende blå blok ud fra en debat om menneskesyn, men det lykkedes ikke, og svaret til Udlændingestyrelsen er derfor fortsat et nej til asylcentret.
  